10. การควบคุมภายใน

 บริษัทให้ความสำคัญต่อระบบการควบคุมภายใน ทั้งในระดับบริหาร และระดับปฏิบัติงาน ที่มีประสิทธิภาพ มีการกำหนดภาระหน้าที่ อำนาจการดำเนินการของผู้ปฏิบัติงาน ผู้บริหาร ผู้บังคับบัญชา เป็นลำดับชั้น กำหนดการตรวจสอบ และรายงานผลเป็นลายลักษณ์อักษรอย่างชัดเจน มีการควบคุม ดูแลการใช้ทรัพย์สินของบริษัทให้เกิดประโยชน์สูงสุด และมีการแบ่งแยกหน้าที่ผู้ปฏิบัติงาน ผู้ติดตามควบคุม และประเมินผลออกจากกัน เพื่อให้เกิดการถ่วงดุล และตรวจสอบระหว่างกันอย่างเหมาะสม

ผู้สอบบัญชีของบริษัท ได้รายงานความเพียงพอและการปฏิบัติงานจริงเกี่ยวกับการควบคุมภายในไว้ดังนี้

  การพิจารณาประเมินประสิทธิภาพการควบคุมภายในของบริษัท ไม่พบข้อบกพร่องที่เป็นสาระสำคัญ
  ซึ่งจะมีผลกระทบอย่างเป็นสาระสำคัญในการแสดงความคิดเห็นต่องบการเงิน
  ตามความหมายที่ให้ไว้ในมาตรฐานการสอบบัญชีฉบับที่ 20

วันที่ 17 กุมภาพันธ์ 2553

เรื่อง รายงานระบบการควบคุมภายในด้านบัญชี

เรียน กรรมการผู้จัดการ

บริษัท ทักษิณคอนกรีต จำกัด (มหาชน)

ตามที่สำนักงานได้รับมอบหมายให้ตรวจสอบงบการเงินของบริษัท ทักษิณคอนกรีต จำกัด (มหาชน)
(บริษัทฯ) สำหรับปีสิ้นสุด 31 ธันวาคม 2552 ตามมาตรฐานการสอบบัญชีที่รับรองทั่วไป
เพื่อแสดงความเห็นว่างบการเงินดังกล่าวแสดงฐานะการเงิน
และผลการดำเนินงานโดยถูกต้องตามที่ควรในสาระสำคัญตามหลักการบัญชีที่รับรองทั่วไปหรือไม่เพียงใดนั้น
สำนักงานได้ศึกษาและประเมินประสิทธิภาพระบบควบคุมภายในด้านบัญชี ตามที่เห็นว่าจำเป็น
เพื่อประโยชน์ในการกำหนดขอบเขตการปฏิบัติงานตรวจสอบให้รัดกุมและเหมาะสม

สำนักงานขอเรียนว่า สำนักงานไม่พบจุดอ่อนที่มีสาระสำคัญของระบบการควบคุมภายในด้านบัญชี ซึ่งมี
ผลกระทบต่องบการเงินดังกล่าว อย่างไรก็ดีการตรวจสอบบัญชีมิได้ตรวจสอบทุกรายการ
หากแต่ได้ใช้วิธีทดสอบเท่านั้น
นอกจากนี้การศึกษาและประเมินประสิทธิภาพระบบการควบคุมภายในด้านบัญชี
มีวัตถุประสงค์ตามที่กล่าวในตอนต้น ดังนั้น
จึงไม่อาจชี้ให้เห็นจุดอ่อนที่อาจมีอยู่ในระบบการควบคุมภายในได้

สำนักงานขอขอบคุณฝ่ายผู้บริหารและเจ้าหน้าที่ของบริษัทฯ
ที่ได้ให้ความร่วมมือและสนับสนุนการปฏิบัติงาน ของเจ้าหน้าที่ของสำนักงานเป็นอย่างดี

ขอแสดงความนับถือ

(นายเจษฎา หังสพฤกษ์)

ผู้สอบบัญชี

รายงานคณะกรรมการตรวจสอบ

เสนอต่อ ท่านผู้ถือหุ้น บริษัท ทักษิณคอนกรีต จำกัด (มหาชน)

คณะกรรมการตรวจสอบประกอบด้วยกรรมการอิสระ 3 ท่าน
ทำหน้าที่ตามที่กำหนดไว้ในแนวทางของตลาดหลักทรัพย์แห่งประเทศไทย
โดยช่วยคณะกรรมการบริษัทดูแลการตรวจสอบ ภายในตามหลักเกณฑ์ที่กำหนด ในปี 2552
คณะกรรมการตรวจสอบได้มีการประชุมทั้งสิ้น 4 ครั้ง

การกำกับดูแลกิจการของคณะกรรมการตรวจสอบมีดังนี้

1. ร่วมประชุมกับฝ่ายบริหารของบริษัท เพื่อทำการสอบทานงบการเงิน พิจารณาคัดเลือก ผู้สอบบัญชี
โดยในปี 2553 คณะกรรมการตรวจสอบเสนอต่อคณะกรรมการบริษัทและที่ประชุม ผู้ถือหุ้นให้แต่งตั้ง
นายเจษฎา หังสพฤกษ์ ผู้สอบบัญชีรับอนุญาต ทะเบียนเลขที่ 3759 และมีผู้สอบ บัญชีเพิ่มเติมอีก 2
ท่านคือ นางสาววิมลศรี จงอุดมสมบัติ ผู้สอบบัญชีรับอนุญาต ทะเบียนเลขที่ 3899
และนางสาวกรรณิการ์ วิภาณุรัตน์ ผู้สอบบัญชีรับอนุญาต ทะเบียนเลขที่ 7305 จากบริษัท กรินทร์
ออดิท จำกัด เป็นผู้สอบบัญชีของบริษัทต่อไปอีกวาระหนึ่ง รวมถึงพิจารณาค่าตอบแทน
ผู้สอบบัญชีตามที่เสนอ

2. ทบทวนระบบการควบคุมด้านการเงิน บัญชี และการดำเนินงานทั่วไปของบริษัทให้
สอดคล้องกับสถานะการณ์ในปัจจุบัน

3. จัดให้มีระบบการควบคุมภายในที่เหมาะสม และมีประสิทธิผลกับองค์กร

คณะกรรมการตรวจสอบ ลงมติเป็นเอกฉันท์ว่า การดำเนินงานของบริษัทรวมทั้งฝ่าย
บริหารเป็นไปโดยถูกต้องตามกฎหมาย ตามธรรมเนียมปกติของธุรกิจ และตามขอบเขตอำนาจที่
ได้รับมอบหมาย งบการเงินรวมสำหรับปีสิ้นสุดวันที่ 31 ธันวาคม 2552 และ 2551 ได้จัดทำขึ้นตาม
หลักการบัญชีที่รับรองทั่วไป มีการเปิดเผยข้อมูลชัดเจน และผู้ตรวจสอบบัญชีมีความเป็นอิสระ
เพียงพอในการนำเสนอรายงาน

ในนามคณะกรรมการตรวจสอบ

( นายสุธรรม ตัณฑ์ไพบูลย์ )

ประธานคณะกรรมการตรวจสอบ